طالبانو بیا تر اوسه په دې اړه په څرګندو الفاظو کوم څه نه دي ویلي۔

د افغان دولت او طالبانو ترمنځ د سولې خبرو لومړی پړاو د قطر په پلازمېنه دوحه کې د روان کال د سنبلې میاشتې په ۲۲ نېټه پیل او د قوس په ۲۲ پای ته ورسېد۔

د دواړو لوریو مرکچیانو د دویم پړاو له خبرو مخکې د درې اونیو لپاره د دمې خبر ورکړی دی او ټاکل شوې چې دویم پړاو خبرې د راتلونکي جدي میاشتې په ۱۶ بېرته پیل شي۔

د دولت مرکچي پلاوی سه شنبه شنبه ناوخته کابل ته را رسېدلی او ټاکل شوې د حکومت له مشرتابه سره د دویم پړاو مذاکراتو پر څرنګوالي خبرې او سلا مشورې وکړي۔

طالب پلاوی بیا د ملا عبدالغني برادر په مشرۍ د پاکستاني چارواکو په رسمي بلنه د خبرو له پاره اسلام اباد ته تللی او ټاکل شوې چې هلته له د صدراعظم عمران خان او یو شمېر نورو جګپوړو پاکستاني چارواکو سره د خبرو د اجنډا په اړه مشورې وکړي